Andrea Agnelli

Andrea Anjelis (Andrea Agnelli, g. 1975 m. gruodžio 6 d.) – Italijos verslininkas. Šiuo metu jis vadovauja Italijos futbolo klubui „Juventus“. A. Agnelli taip pat yra įmonių „FIAT“ ir „Exor“ valdybos narys.

Andrea tėvas Umberto Agnelli buvo „Juventus“ savininkas ir Italijos politikas. Andrea baigė aukštąsias studijas Oksforde ir Milane. Vėliau jis dirbo kompanijose „Piaggio“, „Auchan“ ir „Ferrari“.

Nuo 2001 iki 2004 m. Andrea Agnelli dirbo „Altria“ (taip pat žinoma kaip „Philip Morris International“) grupėje.

2007 m. italas įkūrė holdingo kompaniją „Lamse S.p. A“, kuriai vadovauja iki šiol.

2010 m. gegužės mėnesį Andrea tapo „Juventus“ klubo vadovu.Del Piero welcomes new era at Juventus Tokiu būdu jis pratęsė savo giminės tradiciją – šiam klubui vadovavo jo tėtis, senelis ir prosenelis.

 Šaltiniai 

Kategorija:Italijos verslininkai
Kategorija:Italijos sporto asmenybės
Kategorija:Juventus